Navarra Suma talde parlamentarioari atxikitako foru parlamentari Ángel Ansa Echegaray jaunak **galdera** egin du, idatziz erantzun dakion, azterketa batean kopiatzea jadanik falta arin zehagarria ez izateari buruz (10-21/PES-00259). Hona Nafarroako Gobernuko Unibertsitateko, Berrikuntzako eta Eraldaketa Digitaleko kontseilariaren erantzuna:

Gai horri heltzen dion testua Unibertsitateko Bizikidetzari buruzko Lege aurreproiektuan dago.

15. artikuluan. B) Falta astuna da:

“d) Iruzur akademikoa egitea, hau da, irakasgai bat gainditzeko edo ikasketen errendimendua frogatzeko norberak nahiz beste norbaitek egindako azterketa edo lan baten emaitzak nahita faltsutzeko asmoz jardutea.”

Beraz, falta arin zehagarria izateari utzi eta falta astun bilakatzen da.

Hori jakinarazten dizut, Nafarroako Parlamentuko Erregelamenduaren **194. artikuluan** xedatutakoa betetzeko.

Iruñean, 2021eko urriaren 6an

Unibertsitateko, Berrikuntzako eta Eraldaketa Digitaleko kontseilaria: Juan Cruz Cigudosa